b'\n_START_ARTICLE_\nKarl Harald S\xc3\xb6derhjelm\n_START_PARAGRAPH_\nKarl Harald S\xc3\xb6derhjelm (26. maaliskuuta 1873 Viipuri \xe2\x80\x93 18. huhtikuuta 1935 Helsinki) oli suomalainen hovioikeudenneuvos ja Helsingin p\xc3\xb6rssin johtaja._NEWLINE_S\xc3\xb6derhjelmin vanhemmat olivat prokuraattori Werner Woldemar S\xc3\xb6derhjelm ja Amanda Olivia Clouberg. H\xc3\xa4n p\xc3\xa4\xc3\xa4si ylioppilaaksi 1891 Viipurin lyseosta ja h\xc3\xa4n suoritti Helsingin yliopistossa yleisen oikeustutkinnon ja ylemm\xc3\xa4n hallintotutkinnon 1895. S\xc3\xb6derhjelm sai varatuomarin arvon 1898._NEWLINE_S\xc3\xb6derhjelm oli lakimiehen\xc3\xa4 Viipurin hovioikeudessa 1898\xe2\x80\x931903 ja toimi vt. oikeusneuvosmiehen\xc3\xa4 ja kunnallispormestarina Viipurissa 1903. H\xc3\xa4n oli poliittisista syist\xc3\xa4 maastakarkotettuna 1905\xe2\x80\x931905. Suomeen palattuaan S\xc3\xb6derhjelm perusti pankkiiriliike S\xc3\xb6derhjelm & Thesleffin ja oli sen osakkaana 1905\xe2\x80\x931907. H\xc3\xa4n toimi sitten Viipurin hovioikeudessa kanslistina 1907\xe2\x80\x931909, notaarina 1909\xe2\x80\x931911, viskaalina 1911\xe2\x80\x931913 ja hovioikeudenneuvoksena 1917. S\xc3\xb6derhjelm oli muiden Viipurin hovioikeuden j\xc3\xa4senten kanssa 8 kuukautta vankina Krestyn vankilassa Pietarissa 1913\xe2\x80\x931914 ja oli sen j\xc3\xa4lkeen estettyn\xc3\xa4 viranhoidosta vuoteen 1917 saakka._NEWLINE_S\xc3\xb6derhjelm toimi Helsingin p\xc3\xb6rssin johtajana vuodesta 1917 alkaen (nimitettiin teht\xc3\xa4v\xc3\xa4\xc3\xa4n jo 1914)._NEWLINE_Karl Harald S\xc3\xb6derhjelm oli naimisissa vuodesta 1908 Rodny Ester Aline Brunowin (1877\xe2\x80\x931937) kanssa. Pianotaitelija Merete S\xc3\xb6derhjelm oli heid\xc3\xa4n tytt\xc3\xa4rens\xc3\xa4. Karl Harald S\xc3\xb6derhjelmin sisaruksia olivat professori, diplomaatti, kirjallisuudentutkija Werner S\xc3\xb6derhjelm, Suomen ensimm\xc3\xa4inen naisprofessori Alma S\xc3\xb6derhjelm ja kirjallisuudentutkija Torsten S\xc3\xb6derhjelm.'